حکمائے اسلام

حکمائے اسلام مولانا عبدالسلام ندوی کی ایک شاہکار تصنیف ہے جو اسلامی فلسفہ، منطق اور نامور مسلم فلاسفہ کی زندگی اور ان کے افکار پر جامع روشنی ڈالتی ہے۔ یہ کتاب اردو زبان میں اسلامی فلسفہ کی تاریخ پر سب سے مستند اور علمی مآخذ میں سے ایک مانی جاتی ہے۔

 تعارف اور اجمالی جائزہ 
حکمائے اسلام دار المصنفین شبلی اکیڈمی، اعظم گڑھ کے زیر اہتمام شائع ہونے والی ایک اہم علمی کتاب ہے۔ اس کتاب میں مولانا عبد السلام ندوی نے اسلام کے نامور حکماء اور فلاسفہ کے سوانحی خاکے، ان کے علمی نظریات اور یونانی فلسفہ کے مقابلے میں ان کی جدت طرازیوں کو تفصیل سے بیان کیا ہے۔حکمائے اسلام، مولانا عبد السلام ندوی، ص 5، دار المصنفین شبلی اکیڈمی

 علمی و ادبی اسلوب 
مولانا عبد السلام ندوی کا اسلوب بیان عالمانہ مگر سادہ ہے۔ انھوں نے پیچیدہ فلسفیانہ بحثوں کو عام فہم بنانے کی کوشش کی ہے تاکہ اردو داں طبقہ اسلامی ورثے سے واقف ہو سکے۔ کتاب میں معتبر تاریخی مآخذ اور عربی کتب کے حوالے کثرت سے دیے گئے ہیں جو اس کی ثقاہت پر مہر تصدیق ثبت کرتے ہیں۔اردو میں اسلامی فلسفہ کی روایت، ڈاکٹر سید وحید، صفحہ 112

یہ کتاب نہ صرف مدارس بلکہ جدید تعلیمی اداروں میں بھی اسلامی فلسفہ کے طالب علموں کے لیے ایک درسی کتاب کی حیثیت رکھتی ہے۔ اس کے ذریعے یہ غلط فہمی دور ہوتی ہے کہ مسلمانوں نے صرف یونانی فلسفہ کی نقل کی بلکہ یہ ثابت ہوتا ہے کہ انھوں نے فلسفہ میں نئے ابواب کا اضافہ کیا۔

 کتاب کی ساخت اور مشتمولات 
مولانا عبد السلام ندوی نے اس کتاب کو دو بڑے حصوں میں تقسیم کیا ہے تاکہ قارئین اسلامی فلسفے کے آغاز سے لے کر اس کے ارتقا تک کی تمام کڑیوں کو سمجھ سکیں۔ مولانا ندوی نے یہ واضح کیا ہے کہ مسلمانوں نے کس طرح یونانی علوم (خاص طور پر ارسطو اور افلاطون) کو عربی میں منتقل کیا اور پھر ان میں اپنی تحقیق سے وسعت پیدا کی۔ اس میں بیت الحکمت اور عباسی دور کے تراجم کا تذکرہ موجود ہے۔ کتاب کا بڑا حصہ انفرادی فلاسفہ کی زندگی اور ان کے کام کے لیے وقف ہے۔

 حصہ اول آغاز اور متقدمین 
پہلے حصے میں فلسفہ کی تعریف، اس کے اسلامی دنیا میں داخل ہونے کے اسباب اور عباسی دور میں ہونے والے تراجم کا ذکر ہے۔ اس میں ان ابتدائی حکماء کا ذکر ہے جنھوں نے یونانی علوم کو اسلامی فکر کے ساتھ ہم آہنگ کرنے کی کوشش کی۔ اس حصے میں خاص طور پر یعقوب بن اسحاق الکندی، ابو نصر الفارابی اور ابن سینا جیسے متقدمین کے افکار پر بحث کی گئی ہے۔

 حصہ دوم متوسطین و متاخرین 
کتاب کے دوسرے حصے میں متوسطین اور متاخرین حکمائے اسلام کے مستند حالات زندگی، ان کی علمی خدمات اور فلسفیانہ نظریات کو تفصیل سے پیش کیا گیا ہے۔ اس حصے کی خاص بات یہ ہے کہ اس میں فلسفہ کے ان ادوار کا احاطہ کیا گیا ہے جب اسلامی فکر اپنے عروج پر تھی اور پھر اس میں تنقیدی رجحانات پیدا ہوئے۔ اس میں اندلس کے حکماء اور امام غزالی جیسے مفکرین کی خدمات کا احاطہ کیا گیا ہے۔

 اہم حکماء کی فہرست 
کتاب میں حکماء کے مختصر حالات زندگی، خدمات اور نظریات پیش کیے گئے ہیں۔

 حصہ اول میں اہم حکماء 
کتاب کے حصہ اول میں جن نامور فلاسفہ اور حکماء کا تفصیلی تذکرہ موجود ہے، ان میں سے چند نمایاں نام درج ذیل ہیں۔
 یعقوب بن اسحاق الکندی: جنہیں "عرب کا فلاسفر" کہا جاتا ہے۔
 ابو نصر الفارابی: جنہیں "معلم ثانی" کا لقب دیا گیا۔
 ابن سینا: ان کی طب اور فلسفہ میں خدمات، بالخصوص کتاب الشفاء پر بحث۔

 حصہ دوم میں اہم حکماء 
کتاب کے حصہ دوم میں جن نامور فلاسفہ اور حکماء کا تفصیلی تذکرہ موجود ہے، ان میں سے چند نمایاں نام درج ذیل ہیں۔

 عمر خیام: بو علی سینا کے شاگرد جو علم طب میں کمال درجہ رکھنے کے ساتھ ساتھ ریاضیات کے جید عالم تھے۔ علم لغت، تاریخ، فقہ، تفسیر سے واقف ہونے ساتھ مشہور رباعی شاعر۔
 ابن سینا: مابعد الطبیعیات اور طب کے ماہر، جن کی 'کتاب الشفاء' فلسفہ کا انسائیکلوپیڈیا ہے۔
 امام غزالی: فلسفہ پر تنقید کرنے والے اور تصوف و عقل میں تطبیق دینے والے مفکر۔
 ابن باجا: اندلس کے مشہور حکیم۔
 ابن طفیل: چھٹی صدی ہجری کے مشہور اندلسی فلسفی جنہیں اہل یورپ انھیں "ابو بواسیر" کہتے تھے ۔
 ابن رشد: ارسطو کے سب سے بڑے شارح اور عقل و مذہب کے شارح۔
 نصیرالدین طوسی

 اشاعت و طباعت 
حکمائے اسلام بنیادی طور پر دار المصنفین شبلی اکیڈمی، اعظم گڑھ کی پیشکش ہے۔ تاہم، اس کی علمی اہمیت اور پاکستان میں طلبہ کی ضرورت کو مدنظر رکھتے ہوئے، دارالمصنفین کے ساتھ ایک معاہدے کے تحت نیشنل بک فاؤنڈیشن، اسلام آباد نے اسے 2014ء میں پاکستان سے بھی شائع کیا تاکہ یہ اہم علمی ذخیرہ زیادہ سے زیادہ قارئین تک پہنچ سکے۔حکمائے اسلام، عبد السلام ندوی ، نیشنل بک فاؤنڈیشن، پیش گفتار صفحہ

 حوالہ جات